
Osoba pita: “Moja majka ima 65 godina i 19 godina nema djece, a tri godine ima krvarenje što je izgleda bolest koja je počela da joj dolazi u to vrijeme. S obzirom da dolazi vrijeme posta, molim Vas da me posavjetujete kako da ona postupi?”


* 
* 
* 
* 
* 
* 
* 

 
Moja majka ima 65 godina i 19 godina nema djece, a tri godine ima krvarenje

***[Propis](https://pitajucene.com/search/Propis/questions/ "Pretraži pitanja o propisima")*** za ženu kao što je ona koju snađe krvarenje jeste to da će ostaviti ***[namaz](https://pitajucene.com/search/Namaz/questions/ "Pretraži pitanja o namazu")*** i ***[post](https://pitajucene.com/search/post/questions/ "Pretraži pitanja o postu")*** onoliko koliko joj je trajala menstruacija prije ovog događaja koji je zadesio. Ako joj menstruacija dođe prvog svakog mjeseca u trajanju od 6 dana, npr. onda ona od prvog svakog mjeseca neće klanjati niti postiti 6 dana. A kada se završi, okupat će se, klanjat će i postiti. 


Namaz će obaviti tako što će potpuno oprati svoj spolni organ i zaštititi ga higijenskim ulošcima, a zatim će se abdestiti i ovako će raditi nakon što nastupi vrijeme obaveznog namaza i tako će raditi ako bude htjela klanjati nafilu (izvan vaktova u kojima je namaz ***[farz](https://pitajucene.com/search/Farz/answers/ "Pretraži odgovore za Farz")***). U ovakvim stanjima zbog teškoće njoj je dopušteno sastaviti podne-namaz s ikindija-namazom i akšam-namaz s jacijanamazom. 


Ona će to (pripremu za namaz) uraditi jednom za dva namaza ***[podne](https://pitajucene.com/search/Podne/questions/ "Pretraži pitanja o Podne namazu")*** i ikindiju, jedanput za ***[akšam](https://pitajucene.com/search/ak%C5%A1am/questions/ "Pretraži pitanja o akšam")*** i jaciju i jedanput za ***[sabah](https://pitajucene.com/search/sabah/questions/ "Pretraži pitanja o sabah")***. Umjesto da to radi 5 puta, ona će to raditi 3 puta. I kažem, ponavljajući drugi put. Kada htjedne postići čistoću (abdestiti se), oprat će svoj spolni organ i zaštititi ga higijenskim uloškom ili nečim sličnim, zatim će se abdestiti i klanjati. Klanjat će 4 rek’ata ***[podne](https://pitajucene.com/search/podne/questions/ "Pretraži pitanja o podne")***, 4 ikindije, 3 akšama, 4 jacije, i 2 rek’ata sabah-namaza. 


Naime, ona neće skraćivati namaz, kao što pretpostavljaju neki neuki ljudi, ali joj je dopušteno spojiti podne i ikindiju, akšam i jaciju. Podne s ikindijom bilo u podnevsko ili ikindijsko vrijeme, a isto tako akšam s jacijom u akšamsko ili jacijsko vrijeme. Ako bude htjela klanjati nafilu s ovim abdestom, dopušteno joj je.


————


Iz knjige “Propisi o Hajzu Istihazi i Nifasu”  

Autor: Muhamed Ibn Salih ***[El-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***


Preuzmite knjigu u pdf formatu na linku ispod:  

<https://pitajucene.com/wp-content/uploads/2019/08/Propisi-o-Hajzu-Istihazi-i-Nifasu-Muhamed-Ibn-Salih-El-Usejmin.pdf>


